
పాట్నా : జనతా దళ్ (యునైటెడ్) శరద్ యాదవ్ వర్గం మరో అడుగు ముందుకు వేసింది. తమ పార్టీ కార్యనిర్వాహక వర్గాన్ని ఎన్నుకునేందుకు సన్నాహాలు చేస్తోంది. శరద్ యాదవ్ శనివారం విలేకర్ల సమావేశంలో ఈ వివరాలను వెల్లడించారు. వచ్చే ఏడాది మార్చి 11న పార్టీ ఎన్నికలు జరుగుతాయని తెలిపారు. పార్టీ తాత్కాలిక కార్యవర్గాన్ని కూడా ప్రకటించారు. తమ పార్టీ తాత్కాలిక వర్కింగ్ ప్రెసిడెంట్గా  ఛోటూ భాయ్ వాసవ వ్యవహరిస్తారన్నారు, పార్టీ ఉపాధ్యక్షుల్లో అలీ అన్వర్ ఒకరని తెలిపారు. వివిధ రాష్ట్రాల జేడీయూ అధ్యక్షుల జాబితాను కూడా విడుదల చేశారు. మాజీ మంత్రి రమై రామ్ నేతృత్వంలో బిహార్ జేడీయూ శాఖ తాత్కాలిక కమిటీని ప్రకటించారు.జేడీయూ ఎన్నికల గుర్తు కోసం ఎన్నికల సంఘం వద్ద ఇరు వర్గాలు పోరాడుతున్నాయి. ఎన్నికల గుర్తు తమకే ఇవ్వాలంటూ 429 అఫిడవిట్లను దాఖలు చేసినట్లు శరద్ యాదవ్ తెలిపారు. బిహార్ ముఖ్యమంత్రి, జేడీయూ చీఫ్ నితీశ్ కుమార్ వర్గం కూడా తమ ఎంపీలు, ఎమ్మెల్యేల అఫిడవిట్లను ఈసీకి సమర్పించింది.

patna : janata dal (unaited) sharad yadav vargam maro adugu munduku vesindi. tama party kaaryanirvaahaka vargaanni ennukunenduku sannaahaalu chestondi. sharad yadav sanivaaram vilekarla samavesamlo ee vivaraalanu velladinchaaru. vache edaadi marchi 11na party ennikalu jarugutaayani telipaaru. party taatkaalika kaaryavargaanni kuudaa prakatinchaaru. tama party taatkaalika varking presidentga  chotu bhay vasava vyavaharistaarannaaru, party upaadhyakshullo aly anver okarani telipaaru. vividha rashtrala jd adhyakshula jaabitaanu kuudaa vidudala chesaru. maji mantri ramai ram netrutvamlo bihar jd saakha taatkaalika kamiteeni prakatinchaaru.jd ennikala gurtu kosam ennikala sangham vadda iru vargaalu poraadutunnaayi. ennikala gurtu tamake ivvaalantuu 429 afidavitlanu daakhalu chesinatlu sharad yadav telipaaru. bihar mukhyamantri, jd cheef niteesh kumar vargam kuudaa tama empeelu, emmelyela afidavitlanu eeseeki samarpinchindi.